**Ministru kabineta noteikumu “Par sadarbību konsulārās palīdzības sniegšanā ārpus Eiropas Savienības” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Konsulārās palīdzības un konsulāro pakalpojumu likuma 11. panta piektā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Konsulārās palīdzības un konsulāro pakalpojumu likumu (turpmāk – Likums) tiek ieviesta 2015. gada 24. aprīļa Eiropas Savienības (turpmāk tekstā – ES) Padomes Direktīva (ES) 2015/637 par koordinācijas un sadarbības pasākumiem, ar ko veicina nepārstāvēto Savienības pilsoņu konsulāro aizsardzību trešās valstīs, un ar ko atceļ Lēmumu 95/553/EK (turpmāk – Direktīva). Direktīva paredz ciešāku ES dalībvalstu sadarbību nepārstāvētu ES dalībvalstu pilsoņu konsulārās aizsardzības nodrošināšanā trešajā valstīs, t.i., ja dalībvalsts pati nespēj nodrošināt pilnvērtīgu konsulārās palīdzības sniegšanu ārvalstī.  Atbilstoši Direktīvas nosacījumiem Likumā paredzēts Latvijas valsts pienākums nodrošināt savās diplomātiskajās un konsulārajās pārstāvniecībās ārvalstīs (turpmāk – pārstāvniecības) konsulāro palīdzību citu ES dalībvalstu nepārstāvētiem pilsoņiem tādā pašā apmērā kā Latvijas aizsardzībā esošam personām. Tāpat ir noteikts Latvijas konsulāro amatpersonu sadarbības pienākums ar nepārstāvēto ES dalībvalstu pilsoņu pilsonības valsti, kā arī Eiropas Savienības delegācijām ārvalstīs un Eiropas Ārējās darbības dienestu.  Likuma 7. pants nosaka, ka gadījumos, ja konsulārā palīdzība ir nepieciešama Latvijas aizstāvībā esošai personai, kura atrodas teritorijā, kas neietilpst nevienas pārstāvniecības konsulārajā apgabalā, konsulāro palīdzību nodrošina Ārlietu ministrijas Konsulārā departamenta konsulārās amatpersonas, sadarbojoties ar Eiropas Savienības dalībvalstu pārstāvniecībām attiecīgās personas atrašanās vietā, kā arī Eiropas Savienības delegācijām ārvalstīs un Eiropas Ārējās darbības dienestu. Savukārt Likuma 11. pants precizē šīs sadarbības apmērus un veidu, kā arī sniedz deleģējumu Ministru kabinetam noteikt kārtību, kādā konsulārā amatpersona un goda konsuls veic minēto sadarbību.  Ārlietu ministrijas izstrādātais Ministru kabineta noteikumu projekts “Par sadarbību konsulārās palīdzības sniegšanā ārpus Eiropas Savienības” (turpmāk – Noteikumu projekts) atbilstoši Likumā noteiktajam deleģējumam precizē šo sadarbību, nosakot:   1. kritērijus, saskaņā ar kuriem Konsulārais departaments lemj par citas ES dalībvalsts pārstāvniecības iesaisti konsulārās palīdzības sniegšanā Latvijas aizsardzībā esošai personai; 2. kārtību, kādā minētā persona tiek informēta par citas ES dalībvalsts pārstāvniecības iesaisti konsulārās palīdzības sniegšanā; 3. kritērijus, kā tiek izvēlēta ES dalībvalsts, kura palīdz; 4. Konsulārā departamenta pienākumus sadarbības nodrošināšanā ar ES dalībvalsti, kura palīdz; 5. kārtību, kādā pārstāvniecība un Konsulārais departaments nodrošina konsulārās palīdzības sniegšanu nepārstāvētam citas ES dalībvalsts pilsonim un sadarbojas ar tā pilsonības valsti. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās personas, kurām nepieciešama konsulārā palīdzība ārvalstīs. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekts nemaina tiesības, pienākumus un veicamās darbības. |
| 3. | Administratīvo izmaksu monetārs novērtējums | Ministru kabineta noteikumu projekts maina un konkretizē konsulārās palīdzības sniegšanas kārtību, vienlaikus nemainot tam valsts budžetā paredzēto līdzekļu apjomu. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav |
| 2. | Atbildīgā institūcija | Ārlietu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts Ārlietu ministrijas mājaslapā. |
| 2. | Sabiedrības līdzdalība projekta izstrādē | Noteikumu projekts pirms izsludināšanas Valsts sekretāru sanāksmē publicēts Ārlietu ministrijas mājaslapā. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Sabiedrība pēc noteikumu projekta pieņemšanas tiks informēta vispārējā kārtībā, noteikumus publicējot oficiālajā izdevumā “Latvijas Vēstnesis”, kā arī pārstāvniecību mājaslapās tiks ievietota nepieciešamā informācija. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros.  Noteikumu projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav |

Iesniedzējs:

Ārlietu ministrs E.Rinkēvičs

Vīza:

Ārlietu ministrijas valsts sekretārs A.Pildegovičs

Dagnija Lāce-Ate, 67016160

dagnija.lace-ate@mfa.gov.lv